વૃષભ રાશિના જાતકો આનંદ અને મોજ સાથે જીવવામાં માને છે. ગમતી વસ્તુઓ ભેગી કરવાની અને આરામપ્રિય જીવન જીવવું તેમની માટે સફળતાથી કમ નથી. આ રાશિના જાતકોમાં શારીરિક તાકાત કાયમ વધુ હોય છે કે કેમ? એ સંશોધનનો વિષય છે પણ તેઓ શારીરિક બળપ્રયોગ મોટેભાગે સારા કામ માટે જીવનમાં ઘણીવાર કરે છે તે અમે જોયું છે. વૃષભ રાશિના જાતકો પૈસેટકે સુખી થવામાં વધુ માને છે. વૃષભ રાશિના જાતકો માટે સુખી થવું અને આરામ કરવો ફરજિયાત છે. આ રાશિના જાતકો ઘણીવાર સરળ વાત સમજતાં નથી તેવું બને છે, આમ થવા પાછળ તેમનો અનુભવ જવાબદાર હોય છે. એકવાર કોઈનો ખરાબ અનુભવ થયો એટલે પત્યું, પછી તેની પર કાયમ માટે ચોકડી પણ વાગી શકે. આ રાશિનો પ્રેમી કે મિત્ર મળે તો આનંદ અને મોજ થાય એ નક્કી છે. વ્યવહારમાં એક ને એક બે થાય એમાં મારે શું? ધાડ મારી? એમ કહે છે.